CELEX: 62010CN0177
Language: el
Date: 2010-04-07 00:00:00
Title: Υπόθεση C-177/10: Αίτηση για την έκδοση προδικαστικής αποφάσεως, την οποία υπέβαλε το Juzgado de lo Contencioso-Administrativo n °12 de Sevilla (Ισπανία) στις 7 Απριλίου 2010 — Francisco Javier Rosado Santana κατά Consejería de Justicia y Administración Pública de la Junta de Andalucía

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/16
            
         Αίτηση για την έκδοση προδικαστικής αποφάσεως, την οποία υπέβαλε το Juzgado de lo Contencioso-Administrativo no 12 de Sevilla (Ισπανία) στις 7 Απριλίου 2010 — Francisco Javier Rosado Santana κατά Consejería de Justicia y Administración Pública de la Junta de Andalucía
   (Υπόθεση C-177/10)
   2010/C 179/27
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Contencioso-Administrativo no 12 de Sevilla
   
      Διάδικοι στην υπόθεση της κύριας δίκης
   
   
      Προσφεύγων: Francisco Javier Rosado Santana
   
      Καθού: Consejería de Justicia y Administración Pública de la Junta de Andalucía
   
      Προδικαστικά ερωτήματα
   
   
               1)
            
            
               Έχει η οδηγία [1999/70/ΕΚ (1) του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP] την έννοια ότι, στην περίπτωση που Συνταγματικό Δικαστήριο κράτους μέλους της Ενώσεως έχει αποφανθεί ότι η θέσπιση διαφορετικών δικαιωμάτων για τους εκτάκτους και τους τακτικούς δημοσίους υπαλλήλους του κράτους αυτού ενδέχεται να μην αντιβαίνει στο Σύνταγμά του, τούτο σημαίνει κατ’ ανάγκη αποκλεισμό της εφαρμογής του προπαρατεθέντος κοινοτικού κανόνα στη Δημόσια Διοίκηση του κράτους αυτού;
            
         
               2)
            
            
               Έχει η εν λόγω οδηγία την έννοια ότι απαγορεύει την ερμηνεία των αρχών της ίσης μεταχειρίσεως και της απαγορεύσεως των διακρίσεων από εθνικό δικαιοδοτικό όργανο κατά τρόπον που να αποκλείει γενικώς από το πεδίο εφαρμογής τους την εξομοίωση εκτάκτων και τακτικών δημοσίων υπαλλήλων;
            
         
               3)
            
            
               Έχει η εν λόγω ρήτρα την έννοια ότι απαγορεύει να μη λαμβάνεται υπόψη ο χρόνος υπηρεσίας που διανύθηκε υπό καθεστώς προσωρινού υπαλλήλου ως προϋπηρεσία όταν αποκτάται η ιδιότητα του μονίμου υπαλλήλου, ειδικότερα για τους σκοπούς των αποδοχών, της κατατάξεως και της εξελίξεως της σταδιοδρομίας του δημοσίου υπαλλήλου;
            
         
               4)
            
            
               Υποχρεώνει η εν λόγω ρήτρα σε ερμηνεία της εθνικής νομοθεσίας η οποία να μην αποκλείει από τον υπολογισμό της προϋπηρεσίας των δημοσίων υπαλλήλων τον χρόνο υπηρεσίας δυνάμει προσωρινής σχέσεως εργασίας;
            
         
               5)
            
            
               Έχει η εν λόγω ρήτρα την έννοια ότι αν και οι όροι μιας δημόσιας προκηρύξεως κενών θέσεων έχουν δημοσιευθεί, ο δε ενδιαφερόμενος δεν έχει προσφύγει κατ’ αυτών, το εθνικό δικαστήριο υποχρεούται να εξετάσει αν αντιβαίνουν στην κοινοτική νομοθεσία; Οφείλει, σε μια τέτοια περίπτωση, να μην εφαρμόσει τους ως άνω όρους ή την εθνική διάταξη επί της οποίας θεμελιώνονται, καθόσον αντιβαίνουν στη ρήτρα αυτή;
            
         
      (1)  ΕΕ L 175, σ. 43.